Drie beseer toe gebou brandBrand by die gebou in Bacusweg, Clairwood in Durban op 29 April 2016 (Foto: Rescua Care) Drie persone is Vrydagmiddag beseer toe ŉ brand uitgebreek het in ŉ gebou in Durban, KwaZulu-Natal. “Die brand het omstreeks 16:00 by ŉ perseel in Bacusweg in Clairwood uitgebreek,” het Garrith Jamieson, woordvoerder van Rescue Care, gesê. Die brand het by ŉ klerewinkel uitgebreek. “Die Durbanse brandweer was reeds besig om die strukturele brand te blus toe paramedici by die toneel opgedaag het,” het hy bygevoeg. Twee persone het uit paniek uit ŉ venster op die eerste verdieping gespring. “Paramedici het die twee persone behandel voordat hulle na ŉ nabygeleë hospitaal geneem is vir verdere behandeling.” Een persoon is op die toneel behandel vir beserings wat hy weens die brand opgedoen het en is ook na ŉ hospitaal geneem. Minstens vier brandbestryders het gepoog om die brand te blus. “Dis nog nie duidelik waarom die brand ontstaan het nie. Die polisie stel ondersoek in.”